PANEVĖŽIO RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL PANEVĖŽIO RAJONO SAVIVALDYBĖS 2018 METŲ BIUDŽETO PROJEKTO RENGIMO DARBŲ GRAFIKO PATVIRTINIMO

2017 m. lapkričio 27 d. Nr. A-699

Panevėžys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos finansų ministro 2009 m. birželio 19 d. įsakymu Nr. 1K-194 „Dėl Lietuvos Respublikos valstybės biudžeto skaičiavimų, būtinų valstybės biudžeto projektui sudaryti, formų patvirtinimo“ (su naujais pakeitimais),

t v i r t i n u Panevėžio rajono savivaldybės 2018 metų biudžeto projekto rengimo darbų grafiką (pridedama).

Savivaldybės administracijos direktorius Eugenijus Lunskis

PATVIRTINTA

Panevėžio rajono savivaldybės

administracijos direktoriaus

2017 m. lapkričio 27 d. įsakymu Nr. A-699

PANEVĖŽIO RAJONO SAVIVALDYBĖS 2018 METŲ BIUDŽETO PROJEKTO RENGIMO DARBŲ GRAFIKAS

Eil. Nr.	Darbo pavadinimas	Įvykdymo data	Atsakingas už įvykdymą
1.	Pateikti Finansų skyriui informaciją ir duomenis apie planuojamas gauti 2018 metais pajamas ir lėšas, jei duomenys, kurie buvo pateikti Finansų skyriui, pasikeitė: į savivaldybės biudžetą – pajamos už aplinkos teršimą, patalpų nuomą, dividendus, išnuomotą valstybinę žemę ir valstybinio vidaus vandenų fondo vandens telkinius, valstybės ir vietines rinkliavas, materialiojo ir nematerialiojo turto realizavimo pajamos, palūkanos už depozitus, pajamos iš baudų ir konfiskacijos; pavaldžių įstaigų įmokos į savivaldybės biudžetą už patalpų nuomą, teikiamas paslaugas ir išlaikymą švietimo, socialinės apsaugos ir kitose įstaigose; lėšos iš Europos Sąjungos fondų; lėšos iš kitų šaltinių.	Iki 2017-12-07	Biudžetinės įstaigos, savivaldybės administracijos struktūriniai padaliniai ir seniūnijos
2.	Pateikti Apskaitos skyriui programų sąmatų projektus, skaičiavimą, pagrindžiantį išlaidų poreikį, paaiškinimus apie išlaidų pasikeitimo priežastis.	Iki 2017-12-15	Savivaldybės administracijos struktūriniai padaliniai, į padalinius neįeinantys valstybės tarnautojai
3.	Pateikti Finansų skyriui duomenis: • 2018 metų programų sąmatų projektus ir skaičiavimus, pagrindžiančius išlaidų poreikį, paaiškinimus apie išlaidų pasikeitimo, palyginti su 2017 metais, priežastis (pagal formas BF-1, BF-2, BF-3, BF-9, BF-11, BF-12, BF-14, BF-16); • biudžeto lėšų poreikį 2017 metų skoloms grąžinti pagal galiojančias skolų grąžinimo sutartis. naujas ir tęsiamas 2018 metų programas (priemones), nurodant asignavimų sumas pagal poreikį; iš Europos Sąjungos struktūrinių fondų ir kitos tarptautinės paramos lėšų numatomų finansuoti projektų sąrašą, nurodant bendrą projekto vertę, iš jos savivaldybės įnašo dydį (pagal procentinę dalį), kitas su projekto vykdymu susijusias išlaidas (avansiniams mokėjimams, kai taikomas išlaidų kompensavimo būdas, netinkamas pagal projekto finansavimo sutartį išlaidas, neįskaitytas į projekto vertę, investicinio projekto parengimo, techninio projekto parengimo, ekspertizių ir kt.); lėšų poreikį 2018 metų investicijoms, nurodant projektus, įtrauktus į Valstybės investicijų programos projektą bei planuojamus finansuoti bendrai su Europos Sąjunga.	Iki 2017-12-20 Iki 2017-12-20	Asignavimų valdytojai Investicijų ir užsienio ryšių skyrius, įstaigos, numatančios vykdyti projektus, Panevėžio rajono vietos veiklos grupė
4.	Analizuojamos asignavimų valdytojų pateiktos programos ir programų sąmatų projektai, pajamų, mokamų į savivaldybės biudžetą planuojamos gauti sumos ir, gavus prognozuojamus 2018 metų savivaldybės biudžeto rodiklius pagal Lietuvos Respublikos Seimui pateiktą svarstyti Valstybės biudžeto ir savivaldybių biudžetų finansinių rodiklių patvirtinimo įstatymo projektą, nustatomas maksimalaus finansavimo programoms planas ir teikiamas svarstyti savivaldybės Strateginio planavimo grupei.	Iki 2018-01-12	Finansų skyrius
5.	Informuojami biudžeto asignavimų valdytojai apie numatomas maksimalias savivaldybės biudžeto asignavimų 2018 biudžetiniams metams sumas.	Iki 2018-01-20	Finansų skyrius
6.	Asignavimų valdytojai informuojami apie objektų, kuriuose numatomas ilgalaikio materialiojo turto einamasis remontas ir ilgalaikio materialiojo turto kūrimas ar įsigijimas, sąrašus.	Iki 2018-01-20	Vietinio ūkio skyrius
7.	Rengiamas Savivaldybės tarybos sprendimo projektas dėl savivaldybės 2018 metų biudžeto patvirtinimo ir teikiamas Savivaldybės tarybai.	Iki 2018-01-31	Finansų skyrius
8.	Savivaldybės tarybos nariai, savivaldybės administracija, asignavimų valdytojai pateikia pastabas ir siūlymus dėl 2018 metų biudžeto projekto.
9.	Sprendimo projektas dėl savivaldybės 2018 metų biudžeto patvirtinimo ir aiškinamasis raštas pateikiamas svarstyti komitetams ir tvirtinti Savivaldybės tarybai.	Per du mėnesius Seimui patvirtinus biudžetą	Finansų skyrius

______________________________